# Montagudet

Montagudet$^,$$^,$$^,$ (Montagudet en francés) es una comuna carcinòla situada dins lo departament de Tarn e Garona e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Montagudet :
| Tofalhas | Lausèrta |
| Miramont de Carcin | |
| Montvarlan | Sent Amanç de Pelagal |

## Toponimia

* Montagudet. Las fòrmas ancianas son Montagrudeto, latinizacion de 1271, Monte Agudetum, latinizacion de 1312, Monte Acuteto, en latin, en 1326, Montem Agudetum, latinizacion de 1382, Monti Agudeti, latinizacion, cap a 1400, Sanctus Sulpicius vel Simplicius Montis Acuti alias Montis Agudeti, en latin, en 1520. Montagudet ven de l'occitan mont, del latin mons, montis, e pus exactament montem, e de l'adjectiu agut, del latin acutum, ambe un diminutiu -et, del latin -ittus. Lo nom es probablament un diminutiu de Montagut de Carcin,$^,$ benlèu per evitar una confusion entre dos Montaguts.
* Marmont (gleisa dispareguda). Las fòrmas ancianas son capellanus de Marmont, en 1326, N.D. de Maurmon, cap a 1400, Beata Maria Montis, en 1459, N.D. de Miramont (error de la mapa de Cassini, per confusion ambe Miramont de Carcin). Marmont seriá un compausat de l'occitan mont, vengut del latin montem, e de l'adjectiu mal, çò que supausa una rotacizacion de -l; lo sens seriá « mont de mal prene ». La fòrma de 1400, s'es pas una marrida interpretacion, menariá çaquelà a un equivalent de Montmaur, « mont negre, escur », del latin maurus, « negre ». Veire Marmont e Paishàs.
* Sent Joan del [bis'tu] (anciana parròquia, al lòc escrit St-Jean sus las mapas). Las fòrmas ancianas son Sanctus Joannes del Fresque aliter del Bosco vel del Bistou, en 1520, St Jean del Bistou (mapa de Cassini, fin del sègle XVIII). Vistó- es un derivat de vista (lo vilatge, pas plan naut, domina pr'aquò la ribièra de la Pichona Bargalona) o pus precisament se referís al vistor, « visitaire, inspector, testimòni ocular », en ancian occitan.
* Sent Remèsi. Saint-Rémy Laygue es atestat en 1283 e lo determinant demòra sus la mapa de Cassini : St Remy Laigue. La fòrma orala actuala es Sent Remèsi. Lo nom ven de S. Remedius, « lo garissaire » (latin remedium, « remèdi, medicament », nom de mai d'un sent dels sègles VIII e IX, mès èra a l'origina S. Remigius, , « lo remaire », nom del sent que batejèt Clodovèu e la confusion es frequenta. Pr'amor de la situacion nauta, lo determinacion ancian Laygue a pauc de rasons d'èsser vertadièrament ligat a l'aiga$^,$
* Valromana o Velromana (anciana parròquia). Las fòrmas ancianas son Sanctus Salvator Vallis Romanoe, en 1789, Valroumanne (mapa de Cassini, a la fin del sègle XVIII). La prononciacion de Val- es Bel- dins l'airal : [belru'manɔ] (cf. Velbaser). La grafia es donc Velromana. L'adjectiu romana es motivat per la lenga dels abitants, que parlavan latin, per oposicion a d'autres vilatges qu'èran germanics. Cf. en Coserans, la Bellongue : veth longa (vath longa).

## Administracion

Lista dels cònsols successius :
| Periòde | Periòde | Identitat | Qualitat |
| març de 2001 | 2026 | Jean Benois | retirat |
| març de 1977 | 2001 | André Soubrié | |
| març de 1965 | 1977 | Daniel Couderc | |
| 1947 | 1965 | Emile Murati | |
| 1945 | 1947 | Noël Lauzely | |
| 1936 | 1945 | Jean Méric | |
| 1935 | 1936 | Paul Casse | |
| 1924 | 1935 | Pierre Casimir Danty | |
| 1919 | 1924 | Paul Combalbert | |
| 1884 | 1919 | Ferdinand Dalquié | |
| 1871 | 1884 | Bernard Panissières | |
| 1870 | 1871 | Jean Louis Frédéric Jourdes | |
| 1864 | 1870 | Bernard Panissières | |
| 1851 | 1864 | Jean-Baptiste Badoulène | |
| 1849 | 1851 | Jean Demeaux | |
| 1845 | 1849 | Pierre Sirech | |
| 1843 | 1845 | Antoine Toueille | |
| 1837 | 1843 | Jean-Baptiste Badoulène | |
| 1835 | 1837 | Pierre Sirech | |
| 1815 | 1835 | Pierre Larnaudie | |
| 1813 | 1815 | Antoine Maraval | |
| 1800 | 1813 | Pierre Badoulène | |
| 1798 | 1800 | Pierre Lacluge | |
| 1795 | 1798 | Jean Boissière | |
| 1792 | 1795 | Antoine Rouquat | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Lausèrta; es ara del canton de Pays de Serres Sud-Quercy (en francés), donc del País de Sèrras Carcin Sud.

## Demografia

modificar « persona »  v · d · m 
Evolucion demografica Populacion comunala actuala (2013): 208, totala: 209 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 491 | 583 | 591 | 604 | 639 | 634 | 576 | 578 | 568 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 574 | 549 | 531 | 507 | 479 | 465 | 458 | 457 | 416 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 396 | 371 | 349 | 319 | 293 | 297 | 301 | 301 | 276 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 255 | 241 | 212 | 215 | 216 | 193 | 168 | 165 | 174 178 |
| 2009 | 2010 |
| 181 185 | 189 193 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Tarn e Garona

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 4 5 Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 168-169
* 1 2 Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 472
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 365
* ↑ https://www.annuaire-mairie.fr/ancien-maire-montagudet.html
* Portal de Carcin